ISANDA LAUAS
Tere tulemast saatesse!
Minu nimi on Martti Ojares ja mu külaline on Roni Ovaska.
Tere tulemast! - Tänan!
Sinu elu esimene veerandsada ehk 25 aastat oli täis tõuse ja langusi.
Seal hulgas ka sügavaid langusi.
Millises peres sa sündisid ja milline oli su varajane noorus?
Arvan, et sündisin heasse perre.
See on terve pere. Vanemad on tänase päevani abielus.
Mul on 2 nooremat õde.
Vanem neist on minust 3 aastat noorem.
Lapsena olime koos temaga nn võitlus- või lahingupaar.
Mu vanemad said mu üsna noorelt.
Noortel on elu natuke tundlikum.
Kodus sain teatud kristliku kasvatuse.
Õpetati uskuma Jumalat, kuigi keegi polnud usklik.
Sa olid kuskil teismeeas, kui hakkasid proovima alkoholi.
Sõprade seltsis sai kõike proovitud.
Alkohol oli meil noortena
nädalalõpu õhtute veetmisel lahutamatu kaaslane.
Seal liikus ka teisi aineid, mida tuli järgi proovida.
Olen olnud kaasas igal pool - nii heas kui halvas.
Olen olnud innukas kõigega kaasa minema.
Kui levinud on Lappeenrannas see,
et 10-16-aastased lapsed kogunevad nädalalõppudel
ja käituvad nii nagu sa just rääkisid?
Koguduse noortejuhi töö tõttu liigun ka tänavatel
ja noored on mu südames.
Uurin nende elu, misssugune see on.
Päevast päeva ollakse kaubanduskeskustes.
Seal pole neil midagi mõistlikku teha, nii et neid peab suunama.
Noortes on palju indu ja energiat, kuid seda tuleb kuhugi suunata.
Kahjuks suunatakse see valedesse asjadesse.
Kui alkohol tuleb mängu, siis kaob kontroll.
Nii on.
Hakates tarvitama igasuguseid aineid, siis kuidas su elu edasi läks?
Elu läks nii, et ained suuremat osa ei mänginud.
Aeg ajalt tõmbasin end küll pilve - vahel rohkem, vahel vähem
ja alkohol oli juba noorest peast regulaarselt mängus nädalalõppudel.
Siis sai igasuguseid lollusi tehtud.
Noorena olin tänavatel käies vägivaldne.
Pidi ju otsima oma kohta.
Kuidas sel ajal koolis käimisega oli?
Kas käisid normaalselt koolis, või oli ka probleeme?
Olin hea koolis käija.
Kooliskäik läks üllatavalt hästi, kuigi huvi selle vastu eriti polnud.
Vanemad ikka aitasid ja toetasid mind keskkoolis.
Sain ka hea koha ametikooli.
Kui paberi kätte sain, siis sellest mulle piisas.
Motivatsioon koolis käimiseks oli madal.
Kuidas su elu koos alkoholi ja narkootikumidega edasi läks?
Hilisemal perioodil hakkas rohkem probleeme tekkima.
Käisin tööl ega saanud ka tööpäevadel olla joomata.
Tihti läksin tööle pohmelliga või purjuspäi.
Hiljem, kui tarbisin tugevamaid aineid,
mängisid need nii suurt osa, et ma ei suutnud enam õieti tööd teha.
Olin lihtsalt tööl, kuid minust polnud õiget töötegijat.
- Sa ei saanud ka kuskilt abi. Või kas sa üldse otsisid seda?
Ei otsinud. Ma ei pidanud seda vajalikuks.
Kui asjad hakkasid rohkem ilmsiks tulema, olid vanemad mures.
Nad püüdsid mind võimalikult hästi aidata.
Aga ma ise ei otsinud mingit abi.
Ema ja õde ka palvetasid mingi aeg,
kuigi nad ise polnud isiklikku usuotsust teinud.
Aga nad nägid, et palve võib olla hea abivahend.
Jah. Nad palvetasid aastast aastasse.
Mida sügavamale ma vajusin, seda hardamaks palved muutusid.
Ema rääkis, et ta valvas mitmel ööl ja palvetas,
kuigi ise polnud veel usklikki.
Samas läks nii, et sa kuulsid isegi Jeesusest
ja võtsid Ta ka mingil moel vastu,
kuid siis tulid jälle langemised. Mis juhtus?
Kuulsin esimest korda Jeesusest siis, kui olin ise alles kõva usuvastane.
Ma lausa vihkasin seda ja olin usklike suhtes agressiivne.
Vahel sõbraga uimasteid tarbides ma pilkasin usku.
Sõber ütles siis: "Ära pilka Jeesust!"
Ta oli korra vabanenud heroiinist, kuna oli saanud usklikuks,
kuid tal puudus ühendus kogudusega ja ta ei jäänud usu juurde pidama.
Aga ta oli siiski vabanenud.
See oli hetk, kui mu südamesse tuli usk.
Mu sisse tuli jumalakartus
ja sellest hetkest alates olen uskunud Jumalat.
On huvitav, et see sõna, mis su sõber ütles
ja mille ta ise oli varem Jumalalt saanud,
see peatas ka sind.
Kuigi ta ise polnud usklik ega käinud koos Jumalaga,
on Jumala Sõna väeline tooma usku, mida Jeesus mõjutab.
Kuid see ei püsinud sinus kaua,
sest hingevaenlane sai sinu üle taas võitu.
Just, sest ma ei saanud veel aru, mida see usk tegelikult tähendab.
Ma muidugi uskusin Jumalat,
kuid mu ainuke kontakt kogudusega oli see,
kui käisime koos sõbraga sealt toitu saamas,
kuna meil polnud raha.
Aga see oli tähtis seeme
ja ma teadsin, et selline koht on olemas.
Et kui tuleb aeg, et on vaja ja muid variante pole,
siis võib minna kogudusse.
Enne, kui su usuletuleku juurde läheme,
mõelgem, et kui oleks olnud keegi õige inimene õigel ajal,
oleksid sa saanud usklikuks palju varem.
Kindlasti, kui keegi oleks suutnud seda tuua samal moel
nagu mu sõber tõi Jumalalt sõna.
Kui see poleks olnud ilma väeta sõnum,
vaid seal oleks olnud Jumala vägi ja autoriteet,
mis sõbra sõnumiski oli.
Kui sellist evangeeliumi oleks mulle jagatud õigel moel,
kuna mu elu oli olnud pikka aega nii lootusetu,
siis ma oleksin olnud hea pinnas selle sõnumi vastu võtmiseks.
Noorsoole oleks lahendus see, kui leiduks selliseid õigeid inimesi,
kes käiksid ringi ja otsiksid selliseid nagu sina omas töös.
Selliseid oleks võinud tollal ka sinu puhul olla.
Usun, et viimastel aegadel tuleb selline ärkamine,
kus usklikud lähevad kuulutama evangeeliumi nii,
et see on Jumala väes;
et see mõjutab inimesi ja nad saavad usu südamesse.
Enne Jeesust oli su elus mitmeid erinevaid asju. Räägi neist.
Kui ütlesin Jeesusele jah-sõna,
siis see oli olukord, kus olin võtnud üledoosi
ja ma läksin totaalselt segi.
Põgenesin linnas tundide kaupa teiste eest ära.
Siis meenus mulle kogudus, kus käisin toitu hankimas.
Läksin sinna ja koputasin uksele. Mind võeti vastu.
Olin ikka omadega täitsa segi.
Aga noortepastor rääkis Jeesusest, palvetas mu eest
ja õpetas ka mind palvetama.
Ta õpetas, et me peame järgima Jumalat
ja täpsemalt öeldes Jeesust,
kuigi ma ei mõistnud, mida see Jeesuse järgimine tähendab
Õhtusel jumalateenistusel küsiti, kes tahab anda oma elu Jeesusele.
Olin ainuke, kes tõstis oma käe.
Läksin ette ja palvetasin:
"Jeesus, tule mu südamesse ja anna mu patud andeks!"
Samal õhtul pidin veel minema haiglasse,
kuna olin endiselt veel omadega sassis.
Pääsedes haigla kinnisest osakonnast,
süttis südames tunne: "Nüüd lõpetan selle asja!"
Selle uimastite tarbimise.
Ja ma lõpetasingi.
Noortepastor olid mind õpetanud: "Palveta iga päev!"
ja nii ma palvetasingi iga päev: "Jumal, aita mind
ja võta ära võõrutusnähud."
Ja kuigi ma ei saanud mingit kohest abi,
nägin siiski, et Jumal aitab.
Sest seejärel pääsesin võõrutusele ja sain kaineks.
Peale seda, kui olin 9 kuud kaine olnud,
vabanesin võõrtusravilt.
Kuid mul polnud uut elu vana asemele,
nii et langesin uuesti.
Siis kogesin, kuidas on olla igavesti lahus Jumalast.
Kogesin igavest lootusetust.
Olin võtnud üledoosi ja tundsin end kui surnuna.
Nagu oleks surnud ja lahus Jumalast.
Sel hetkel hüüdsin Jeesust kogu südamest:
"Jeesus, päästa mind ja ma teenin sind kogu oma elu!"
- Jeesus päästiski.
Su elus oli ka selline aeg, kus kogesid, et oled küll päästetud,
aga mitte uuestisündinud.
Püha Vaimu polnud su sees.
Ajal, kui olin võõrutusel, ei küsinud keegi, kas olen usklik
või kas usun Jumalat.
Oleksin kindlasti vastanud: "Jah usun."
Ma ei kartnud rääkida inimestele, et ma usun Jumalat ja Jeesust.
Kuid samas elasin ikka patus edasi ja tegin pattu.
Mul polnud suhet Jumalaga. Ma ei tundnud Teda, kuigi uskusin.
Kuid kui said kogeda Tema vaimulikku täiust,
kadusid ka kõik narkoained, alkohol jne.
See oli hetk, kui hüüdsin Jeesuse poole:
"Jeesus päästa mind!"
Samal ajal tuli õde mulle külla ja palvetas mu eest.
Ta viis mu ka kogudusse,
kus üks inimene palvetas isiklikult mu eest.
Ta palvetas mu eest paar tundi.
Siis sain rahu südamesse.
Mõni päev hiljem võtsin vastu Püha Vaimu.
Jumal täitis mind oma Vaimuga
ja ma sain arusaamise sellest, mis on igavik.
Siis otsustasingi teha selle valiku - minna igale koguduse koosolekule
ja järgida Jeesust kogu oma eluga.
See tunne, mida tookord kogesin, oli päästekindlus ja rahu.
Piibel ütleb, et Jumalariik on õigus, rahu ja rõõm Pühas Vaimus.
Ma kogesin sel hetkel Jumalariiki.
Vastab see tõele, et kuigi su õde palvetas sinu eest,
siis sina omakorda juhtisid teda tema enda lõpliku valikuni?
No vahepeal oli juhtunud see,
et mu õde oli olnud kontaktis erinevate pastoritega Soomes,
olles palunud palvetuge ja otsides Jeesust minu jaoks.
Kuid sedakaudu tekkis ka tal endal nälg Jumala järele.
Ta vaatas üht TV7 saadet,
kus üks naine rääkis, et Jumal räägib temaga.
Mu õde oli ka palvetanud, et ta tahab kuulda, kui Jumal räägib.
Ta tahtis teada, kuidas see kõlab?
Samal ööl nägi ta und.
Jumal andis talle selles ühe Piibli kirjakoha.
Jumal ütles selles, et Ta näeb igat inimlast.
Seepeale tegigi mu õde usuotsuse.
Ta küll natuke kartis sellega kaasa minna.
Kuid siis ma julgustasin teda,
kuigi mul endal polnudki veel sellist suhet Jumalaga.
Kui sa said Püha Vaimuga ristitud ja sa said Jeesuse omaks,
andis Jumal sulle ka uskliku naise.
Mu naine juhtis mu õe sellesse kogudusse,
kus me praegu käime.
Enne sinna kogudusse minekut
polnud ma oma naist Anastasiat veel kohanud.
Jumal hakkas meile rääkima,
et meil võiks olla ühine tulevik jne.
Siis otsustasimegi teha ususammu ja abiellusime,
olles teineteist vaid 4 kuud tundnud.
Otsustasime olla kuulekad sellele Jumala kutsele.
Nüüd olete võimas abielupaar, kes teeb koguduses tööd.
Sina teed noortetööd.
Me mõlemad oleme koguduses noortetöö juhid.
Me õpetame ka Piiblikoolis ja juhime kodugruppi.
Me käime ka teistes kogudustes ja mujal
pidamas koosolekuid ja jutlustamas.
Ka tänavatel räägime inimestele Jeesusest
ja palvetame nende eest.
Just mu naine teeb seda tööd peaaegu iga päev.
Kuigi oled olnud usklik lühikest aega,
hakkas Jumal sind erinevates olukordades kasutama.
Haiged said terveks. Mis siis toimus?
Sest siis sa polnud veel pikalt usklik olnud.
Olin just Püha Vaimu vastu võtnud ja Jumal hakkas rääkima tervenemisest;
sellest, et Ta tervendab ka tänapäeval.
Kuulsin tunnistusi, kus inimesed rääkisid imedest ja tunnustähtedest.
Ma tahtsin sellest kinni haarata, kuna uskusin sellesse.
Esimene tervenemine oli see,
kui mu sõber murdis saalihokis pahkluu.
Olin veel ise siis võõrutusel. Vahel pidin ikka veel seal ka käima.
Sõbral purunes pahkluu.
Miski ravim ega miski muu ei aidanud.
Siis küsisin, kas võin palvetada ta eest?
Ma palvetasin ta eest ja palve ajal see valu kadus.
Olin ise ka hämmingus, et nii lihtne see ongi või?
Asi polnud meie väes, vaid Jumala väes, kes seda tegi.
Sarnaseid juhtumeid oli sul teisigi, kus sa palvetasid haigete eest.
Aastate jooksul on neid olnud väga palju.
Üks juhtum oli, kui läksime evangeliseerima.
See oli üks esimesi kordi,
kui me linnas evangeliseerisime ja rääkisime.
Nägime naisega üht vana naist, kes istus pingil
ja me rääkisime talle Jeesusest,
nii et ta võttis Jeesuse oma Päästjana vastu.
Küsisime veel, kas tal on mingeid haigusi või vaevusi,
mille eest võiks palvetada?
Ta luud olid nii valusad, et ta pidi istuma.
Ta ei suutnud kõndida.
Palvetasime selle eest.
Pool aastat hiljem nägin sama naist uuesti.
Ta tunnistas, et kui me ta eest palvetasime,
sai ta jalg terveks.
See oli su jaoks uus asi,
et Jumal saab ka niimoodi tervendada.
Mis sa siis arvasid sellest?
See oli väga tore asi.
Olin kuulnud sellest, kui räägiti Jeesusest.
Kui mulle räägiti, et tuleb järgida Jeesust,
siis ma ei saanud aru, mida see tähendab järgida Jeesust.
Jeesus oli ju läinud ristile ja surnud seal.
Kui aga võtsin vastu Püha Vaimu, sain ka aru, et Jeesus elab.
Ta elab tänapäeval.
Ja kui meil on see vägi, millesse oleme riietatud ülevalt poolt,
siis selle väe abil saame ka tunnistada Jeesuse ülestõusmisest.
Me saame tunnistada, et Ta tegelikult armastab igat inimest.
Ta on võimas Jumal, kes suudab tervendada
ja imede ning tunnustähtede abil kinnitada, et Ta evangeelium on tõde.
Kui sa liigud üksi või koos naisega tänavatel ja mujal ringi,
siis seal on inimesi, kes ei tunne Jeesust.
Kui sa nendega kokku puutud, kuidas nad su sõnumi vastu võtavad?
Võetakse erinevalt. Mõned hästi, osad mitte nii hästi.
Osad võtavad selle läbi,
kui Jumal tunnistab oma väe läbi, et Ta on elav ja armastab inimesi.
Inimestega kokku puutudes räägib Püha Vaim asju,
mida me oma mõistusega ei suuda mõista.
Püha Vaim annab inimestele tarkuse- ja tunnetusesõnu.
Jumal leiab igal juhul tee iga inimese südamesse,
kui me kuuleme Püha Vaimu
ja puutume kokku inimestega Tema juhtimises.
Mitte, et me vaid räägime neile, aga et me tõesti kohtume nendega.
Ütleme neile, et Jumal armastab neid ja on neist huvitatud.
Püha Vaim tunnistab Jeesusest.
See pole meie, vaid Püha Vaimu tunnistus,
mis tunnistab Jeesusest.
Kas sul on ka näiteid selle kohta,
kus alguses tundus, et sellest ei tule midagi välja,
aga asi lõppes siiski hästi?
Oli kord olukord, kus käisime ringi koos me praeguse abipastoriga.
Olime just hakanud evangeliseerima
ja läksime rääkima ühele noorte seltskonnale.
Noorte seltskond oli sellele vastu. Nad jõid alkoholi ja pilkasid meid.
Kuid siis mulle meenus,
et olin ühele neist poistest kuulutanud nädal varem evangeeliumi
Ta ütles, et üks ta jalg on teisest lühem.
Mäletan ka seda, et ta rääkis mulle sellest.
Mulle tuli see meelde ja me palvetasime selle poisi eest.
Mu sõber ütles tema kaaslastele, et nad paneksid käed ta jala peale.
Nad panidki käed ta jala peale
ja me ütlesime: "Jeesuse nimel, jalg kasva!"
Ja see jalg kasvaski teise jalaga sama pikaks.
Siis tulid veel mõned ja tahtsid paluda päästepalve.
See oli hea tunnistus.
Kindlasti on paljud kuulnud küsitavat: "Kas teil on mingeid haigusi?"
Paljudel inimestel on midagi.
Jumal tervendab
ja selle kaudu pääseb ka sügavamasse vestlusse.
Nii see on.
Ka Jeesus õpetas ja jutlustas
ning demonstreeris seda, mida Ta jutlustas ja õpetas.
Ta näitas oma tegudega, et see, mida Ta räägib, on ka tõde.
Mida sa arvad oma ja koguduse tööst Lappeenranna kogemuste läbi?
Millises ajas liigub Soome Siion?
Usun, et elame lõpuaegadel.
Olen näinud, kui janused on inimesed. Vahel tundub, et ka kivid karjuvad.
Inimesed on janused Jumala järele.
Nähes valitsejate tehtavaid valikuid ja muid asju,
siis kõik need räägivad sellest, et me elame lõpuaegadel.
See räägib omakorda sellest,
et Jumal valab oma Vaimu viimastel päevadel välja
ühel ennenägematul moel.
Seal, kus pimedus läheb liiga suureks,
seal läheb Jumala au veelgi suuremaks.
Usun seda 100%.
Seda juttu oleks hea jätkata,
aga palun sul nüüd öelda vaatajatele, mida Püha Vaim su südamele annab.
Hea vaataja!
Tahan palvetada su eest ja kuulutada su ellu
kõiki neid samu asju, millest ma rääkisin.
Kõik katki olemised, masendused ja vaimsed probleemid,
mida ma ka ise olen kannatanud.
Kõik kartused.
Mu sisse oli kogunenud palju kibedust.
Jumal on mind sellest kõigest vabastanud.
Ta andis väe andeks andmiseks. Ta andis väe olla tunnistaja.
Tahan kuulutada neid samu asju, mida ma ka ise olen saanud,
ka sinu ellu.
Olgu iga vaataja Jeesuse nimel terve
ja vaba kõigest masendusest sõltuvustest, mis teda vangis hoiavad.
Jeesuse nimel.
Sest Jeesus ütleb, et Ta on tulnud tühistama Kuradi töid.
Jeesuse nimel ma tühistan su elus Kuradi tööd.
Jeesus annab meile käsu,
et me annaksime edasi kõik selle, mille oleme saanud kingituseks.
Ja ma usun,
et Jumal on mind juhtinud rääkima just sulle
ja kinkima sulle seda, mida Ta on kinkinud mulle.
Ta võib sulle seda edasi anda.
Pole vahet, kui sügaval kraavis või põhjamudas sa oled.
Jumal võib anda sulle edu igal su elualal.
Ta ei vaata su hetkeolukordade peale,
vaid Ta vaatab seda, mida Tema saab teha.
Aamen! Olge õnnistatud!
Aitäh Roni, et kõnelesid Jumala Vaimu juhtimisel.
Mu meelest oli Jumala Vaimu juhtimine väga tugev
Usun, et su lõpupalve teeb ära selle töö,
mille pärast sa palvetasid.
Aitäh sulle
ja andku Jumal sulle ja su naisele vägevaid tööülesandeid ja kogemusi
aitamaks kaasa Lappeenranna suunal.
Aitäh ja ole õnnistatud! - Samad sõnad.
Kui soovid toetada Eesti TV7 tööd, helista 900 1777 (kõne hind 7 euri)
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa